VILNIAUS R. EITMINIŠKIŲ PAGRINDINĖS MOKYKLOS

2019 METŲ VEIKLOS PROGRAMA

2019

EITMINIŠKĖS

PATVIRTINTA

Vilniaus r. Eitminiškių pagrindinės mokyklos

direktoriaus 2018 m. gruodžio 31 d.

įsakymu Nr.V1-48

1. **BENDROSIOS NUOSTATOS**

Vilniaus r. Eitminiškių pagrindinės mokyklos veiklos programoje numatomi tikslai ir uždaviniai remiasi mokyklos, Vilniaus rajono savivaldybės administracijos Švietimo skyriaus strateginėmis, metinėmis bei LR ŠMM švietimo vystymo kryptimis, 2018 m. mokyklos veiklos ataskaitą, mokyklos veiklos kokybės įsivertinimo koordinavimo grupės ataskaitą ir rekomendacijomis bei 2018 m. PUPP ir standartizuotų testų rezultatų analizės išvadomis.

**MOKYKLOS FILOSOFIJA**

„Mokomės ne mokyklai, o gyvenimui“ (Seneka).

**MOKYKLOS VIZIJA**

Eitminiškių pagrindinė mokykla:

- įgyvendinanti ikimokyklinį, priešmokyklinį, pradinį ir pagrindinį ugdymą pagal bendrąsias ugdymo programas gimtąja (lenkų) kalba bei neformalųjį švietimą;

- siekianti visapusiškai pažinti ugdytinių individualiuosius gebėjimus ir sudaryti optimalias sąlygas jų plėtotei;

- ugdanti mokinio vertybines nuostatas, brandinanti pilietinę savimonę;

- siekianti organizuoti modernaus ugdymo procesą;

- puoselėjanti humaniškus ir demokratiškus bendruomenės narių santykius;

- turinti gerus intelektualinius ir materialinius resursus.

**MOKYKLOS MISIJA**

Eitminiškių pagrindinė mokykla atvira ir aktyvi švietimo institucija:

- organizuojanti ugdymą lenkų kalba;

- padedanti kiekvienam besimokančiam pasiekti gerų rezultatų ir įgyti mokymuisi būtinų bendrųjų ir dalykinių kompetencijų;

- jungianti mokyklos bendruomenę, puoselėjanti kultūrines vertybes, tradicijas ir papročius, ugdanti atsakomybės jausmą;

- ugdanti žmogų gebantį nuolat ir savarankiškai mokytis, būti atviru naujoms idėjoms, turintį komunikacinių ir informacinių gebėjimų;

**MOKYKLOS VERTYBĖS**

Didžiausia vertybė yra žmogus.

Mokymasis – nenutrūkstantis patirties kaupimo procesas.

Noras ir mokėjimas mokytis yra svarbiausias tikslas.

Tautinė kultūra – pagarba ir meilė protėvių kalbai ir tradicijoms.

Mokinių, mokyklos darbuotojų ir tėvų partnerystė.

**MOKYKLOS STRATEGINIAI PRIORITETAI 2018 M.**

PRIORITETAS: **Tobulinti mokymo ir mokymosi kompetencijas.**

1. Tikslas. Ugdymo kokybės tobulinimas.

|  |  |  |
| --- | --- | --- |
| **Uždaviniai** | **Buvo**  **planuojama** | **Dabartinė situacija** |
| Uždavinys 1. 1.  Siekti mokytojų profesinio tobulėjimo. | Visi mokytojai išklausys specialiosios pedagogikos ir specialiosios psichologijos kursus. | Visi mokytojai yra išklausę specialiosios pedagogikos ir specialiosios psichologijos kursus. |
|  | Kryptingas, sistemingas ir mokytojų poreikius tenkinantis kvalifikacijos tobulinimas. | Mokykloje dirba 19 mokytojų. 70 proc. mokytojų tobulino savo kvalifikaciją 5 ir daugiau dienų. Vienas mokytojas nesitobulino (5,3 proc.) |
|  | Kiekvieno dalyko mokytojas parenka individualias užduotis atskiroms mokinių grupėms pagal mokinių gebėjimus, mokymosi stilius.  Individualizuotų planų parengimas. | Visi mokytojai, dirbantis su specialiųjų ugdymosi poreikių turinčiais vaikais rengia trimestrui pritaikytas programas bei individualizuoja užduotis, o trimestro pabaigoje analizuoja jų įvykdymą. |
|  | Gerinti gimtosios ir valstybinės kalbų ugdymo kokybę | Mokiniai dalyvavo konkursuose, olimpiadose, raiškiojo skaitymo konkursuose, (žiūr. 1 priedas) |
|  | Ugdomosios veiklos priežiūros plano vykdymas.  Efektyvi pagalba mokytojams. Sėkmingai įgyvendintas mokyklos mokslo metų ugdymo planas optimizuojant mokinių mokymosi krūvius, tenkinant mokinių poreikius. | Ugdomosios veiklos priežiūros planas įvykdytas dalinai.  Teikiama efektyvi pagalba mokytojams. Mokykla kasmet įgyja naujų vadovėlių bei ugdymo priemonių. Kiekvienoje klasėje yra kompiuteris projektorius ir interneto prieiga.  Sėkmingai gyvendintas mokyklos mokslo metų ugdymo planas. Mokiniams organizuojama daug ugdomųjų išvykų bei pamokų kitoje aplinkoje. |
| 1.2. Gerinti ugdymo(si) kokybę. | Dalijimasis gerąja patirtimi. Atvirų veiklų organizavimas.  Kiekvienas mokytojas kartą per metus organizuoja atvirą pamoką bei renginį Mokytojai suranda būdus kelti mokinių mokymosi motyvaciją | Apie 70 proc. mokytojų organizavo atviras veiklas. Per posėdžius dalijamasi gerąja patirtimi.  Mokytojams stengiasi surasti būdus kelti mokinių mokymosi motyvaciją, bet  mokykloje yra nedaug mokinių turinčių aukštą mokymosi motyvaciją. |
|  | Mokinių pasiekimų, baigiant pradinio ugdymo pakopą, analizė. | 4 klasės mokiniai dalyvavo NMPP. Pasiekimai buvo aptarti. Tėvai su rezultatais supažindinti.  Parengtos ugdomųjų dalykų pasiekimų gerinimo ir metodinės rekomendacijos. |
|  | Efektyvus metodinės tarybos ir metodinių grupių veiklos organizavimas. | Metodinės tarybos ir metodinių grupių posėdžiai rengiami pagal grafiką. 2018 m. mokykloje buvo organizuotos lenkų kalbos, užsienio kalbų , sporto, sveikatos dalykinės savaitės. Jauniems specialistams, turintiems mažesnę patirtį, sistemingai teikiama individuali metodinė pagalba. Paruoštos metodinių grupių metų ataskaitos. |
| 1.3. Tobulinti edukacines aplinkas. | Kiekvienoje klasėje sukurti kompiuterizuotų darbo vietų, skirtų mokiniams.  Apsirūpinti šiuolaikinėmis mokymo(si) priemonėmis (planšetiniai kompiuteriai, multimedija projektoriai). | Atnaujinome kompiuterinę įrangą informacinių technologijų kabinete, įgijome 10 naujų kompiuterių komplektų. Kiekvienoje klasėje yra vienas kompiuteris ir projektorius.  Daug ugdymo priemonių yra įgyta logopedui bei priešmokyklinio ugdymo grupei. Sukurtos kompiuterinės vietos bibliotekoje.  Mokytojai turi galimybes dirbti naujoviškai. Pagerėjo pamokos kokybė. Daugiau mokinių naudojasi virtualia erdve. Mokymasis ir mokymas tapo veiksmingesnis. |
|  | Elektroninio dienyno panaudojimo galimybių didinimas. | Racionalesnis pasiekimų fiksavimas, ataskaitų formavimas, lankomumo priežiūra, patogesnis ir operatyvesnis dienyno pildymas. Sudaryta daugiau galimybių namų darbų individualizavimui.  25 proc*.* tėvų neturi galimybių naudotis el. dienynų. |
|  | Užtikrinti mokyklos aprūpinimą mokymo priemonėmis pagal Mokyklų aprūpinimo standartus. | Įgijome naujų mokymo priemonių chemijos, muzikos, kūno kultūros, technologijų, pradinių klasių mokytojams, logopedui bei mokytojo padėjėjui. Metu pradžioje yra sudaromas mokyklai reikalingų mokymo priemonių įsigijimo planas, kuris yra aptariamas metodinių grupių bei pedagogų posėdžių metu. |
| 1.4. Plėtoti sąlygas mokinių saviraiškai ir kūrybiškumui. | Naudoti „aktyviuosius“ metodus ir naujas mokymo priemones: integruotos pamokos, projektinė veikla, pamokos kitose aplinkose.  Rengti mokyklines olimpiadas, konkursus, dalyvauti rajoniniuose renginiuose. | Dauguma mokytojų stengiasi dirbti naujoviškai. Organizuojama daug veiklų už mokyklos ribų. Dalyvaujame konkursuose ir projektuose.  Mokymosi procesas tapo patrauklesnis. Sukurta aplinka , kurioje visi mokiniai įtraukti į veiklą. (1 priedas )  Reikia dar daugiau dėmesio skirti gabių vaikų ugdymui. Paruošti mokinių skatinimo sistemą*.* |
|  | Mokyklinių parodų organizavimas. | Mokinių darbai panaudojami mokyklos aplinkų kūrimui, mokyklos erdvių apipavidalinimui. Buvo organizuota rudens gerybių paroda, Velykinė paroda, kalėdinių vainikų paroda. Valgykloje papuošta eglutė ir kt. (1 priedas) |
|  | Vieną pamoką per trimestrą mokytojai suplanuoja organizuoti kitoje aplinkoje (gamtoje, bibliotekoje, muziejuje ir kt.). | Žiūr. 2 Priedas |
|  | Mokiniai supažindinami su įvairiomis profesijomis, joms įgyti reikalingais gebėjimais, žiniomis. | Į mokyklą kviečiami profesinių mokyklų atstovai, bendradarbiaujama su kaimyninėmis gimnazijomis. Organizuojamos išvykos į Vilniaus m. profesines mokyklas. |

**PRIORITETAS**. **Saugios ugdymo(si) aplinkos kūrimas**

Tikslas 1. **Saugios aplinkos mokykloje kūrimas.**

|  |  |  |
| --- | --- | --- |
| Uždaviniai | Buvo  planuojama | Dabartinė situacija |
| 1.1.Ugdyti sąmoningą požiūrį į mokyklos tvarką, gerinti bendruomenės mikroklimatą | Patobulinta ir sėkmingai įgyvendinama mokinių elgesio skatinimo ir drausminimo sistema. | Neatnaujinta |
|  | Suteikta efektyvi pagalba mokiniui. Sukurtas planas elgesio ir mokymosi problemoms spręsti. Atlikta panaudotų priemonių poveikių analizė. | Suteikiama dalykinė pagalba mokiniams. Sudarytas mokytojų darbo grafikas „\Namų darbų klube“, kur gali ateiti mokiniai po pamokų ir gauti konsultaciją, perrašyti kontrolinį ir pan..  Panaudotų priemonių poveikių analizė atliekama. Išvada, kad ne visi mokiniai naudojasi mokytojų siūloma pagalba. Nuspręsta sistemingai informuoti tėvus raštu, el. dienyno pagalba, apie galimybę pasinaudoti mokytojų konsultacijomis. |
|  | Rengiami prevenciniai projektai.  Sudaryta Vaiko gerovės komisijos prevencinės veiklos programa, Mokyklos veiklos metinė programa. Rengiamos ataskaitos, rengiami informaciniai stendai, lankstinukai sveikos gyvensenos, patyčių, žalingų įpročių prevencijos temomis, įtraukiant mokinius ir tėvus, aktyviai bendradarbiaujama su socialiniais partneriais. | Rengiami prevenciniai projektai (1 priedas)  Nuo 2018 m. vykdoma Vaikų socialinių ir emocinių gebėjimų ugdymo programa „Obuolio draugai“.  2017 m. patvirtintas „Vilniaus r. Eitminiškių pagrindinės mokyklos smurto ir patyčių prevencijos, intervencijos vykdymo tvarkos aprašas“. Mokyklos bendruomenė supažindinta su aprašu, paskirti atsakingi asmenys.  Visuomenės sveikatos priežiūros specialistė 2018 m. pravedė 3 paskaitas mokiniams saugos ir sveikatos klausimais:  ''Sveikos šypsenos pažadas'' - PU grupė ir 4 klasė - 2 val.  ''Pavojai gamtoje'' - 1 - 4 klasė,1 val.  Buvo kviesti visuomenės sveikatos biuro atstovai ir pravedė paskaitas “Žmogaus gyvybės vystymasis. Neplanuotas nėštumas, jo išeitys ir pasekmės“ – 8-10 kl.  Dalyvaujame Vilniaus r. Pedagoginės psichologinės tarnybos organizuojamuose konkursuose. (1 priedas)  Dalyvavome respublikos mastu organizuotoje veiksmo savaitėje „BE PATYČIŲ 2018“ |
|  | Atlikti reikalingus darbus ir gauti mokyklos bei priešmokyklinio ugdymo grupės higienos leidimą-pasą. | Paruošti reikiami dokumentai, atlikti viešėji pirkimai paslaugoms atlikti.  Dėl mokyklos veiklos vykdymo sąlygų ir kreiptasi į Nacionalinio visuomenės sveikatos centro prie sveikatos apsaugos ministerijos Vilniaus departamentą dėl Leidimo-higienos paso.  Atlikta žaidimų aikštelės pagrindinę metinę kontrolę.  Atlikti žaidimų aikštelės smėlio parazitologinius tyrimus.  Atnaujinta sutartis su kenkėjų kontrolę vykdančia įmonę |
| **Mokymosi aplinkų modernizavimas** | Renovuota sporto salė, atitinkanti higienos normų reikalavimus. | Nepavyko |
|  | Naujos lauko žaidimų aikštelės įrengimas. | Įrengta nauja žaidimų aikštelė.  2018 m. buvo atlikta VŠĮ Technikos priežiūros tarnybos žaidimų aikštelės patikra. Buvo nustatyti neatitikimai. Sudarytas neatitikimų pašalinimo planas. |

**3 PRIORITETAS. Mokyklos prestižo kėlimas.**

|  |  |  |
| --- | --- | --- |
| Uždaviniai | Buvo  planuojama | Dabartinė situacija |
| **1.Pozityvaus mokyklos įvaizdžio formavimas.** | Rengti ir nuolat atnaujinti informaciją apie mokyklą lankstinukuose bei skelbti ją mokyklos ir rajono internetinėje svetainėje. | Yra paskirti asmenys, kurie administruoja, ruošia ir talpina informaciją mokyklos tinklapyje bei skelbia ją mokyklos ir rajono internetinėje svetainėje. Informacija yra nuolat atnaujinama. |
|  | Aktyvinti mokyklos tėvų ir socialinių mokyklos partnerių bendradarbiavimą įtraukiant juos į bendrų renginių organizavimą. | Organizuojama daug atvirų renginių į kuriuos kviečiami tėvai seneliai bei svečiai. Bendradarbiaujama su kaimo biblioteka bei kultūros centru. |
|  | Rūpintis mokyklos apipavidalinimu, jos aplinkos puoselėjimu. | Koridoriuose poilsiui įgytos sėdėjimo pagalvėlės. Pradinukai klasėse turi čiužinius. Įsigijome spinteles su užraktais kiekvienam vaikui daiktams sudėti. |
|  | Stendų atnaujinimas, jaukių, reprezentacinių, edukacinių erdvių kūrimas.  Pagerės mokyklos estetinis vaizdas, vaikams jauku ir malonu būti mokykloje. | Dalinai atnaujinti mokyklos stendai.  Visuose klasėse pakeistos lentos, yra sumontuoti projektoriai bei ekranai. Visuose klasėse yra galimybė naudotis internetu. |
|  | Atnaujinti bendradarbiavimą su Lenkijos mokyklomis. Organizuoti bendrus projektus. | 2017 m. dalyvavome projekte Lietuvos – Lenkijos projektas „Pasaka moko, pasaka kalba, pasaka pasakoja stebuklus“ (finansavo Lietuvos ir Lenkijos jaunimo maino fondas)  („Bajka uczy, bajka gada, bajka dziwy opowiada“)  2017 m. dalyvavome projekte „Piatka z Wileńszczyzny“ ir 2018 m. to projekto tęsinyje „Piątka z Pomorza“. |

1. **2018 METŲ VEIKLOS ANALIZĖ**

Klasių komplektų skaičius – 7.

MOKINIŲ SKAIČIUS KLASIŲ KONCENTRUOSE:

|  |  |  |  |  |  |
| --- | --- | --- | --- | --- | --- |
| Mokslo metai | PU | **1-4 kl.** | **5-8 kl.** | **9-10 kl.** | **Iš viso:** |
| 2017-2018 | 11 | 12 | 14 | 12 | 49 |
| **2018-2019** | **11** | **12** | **15** | **10** | **48** |

Mokykloje dirba 19 mokytojų ( įskaitoma I.Čeponienė - vaiko priežiūros atostogose ir direktorė R. Kutyš, technologijų mokytoja)

ATESTUOTŲ PEDAGOGŲ SKAIČIUS/DALIS (%) PAGAL KVALIFIKACINES KATEGORIJAS

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Mokslo metai | Mokytojų ekspertų skaičius/proc. | | Mokytojų metodininkų skaičius/proc. | | Vyresniųjų mokytojų skaičius/proc. | | Mokytojo kvalif. kat. turinčių skaičius/proc. | | Iš viso atestuotų  skaičius/ proc. | | Neatestuotų skaičius/ proc. | |
| 2016-2017 | 0 | 0 | 1 | 5,6 | 13 | 72,2 | 4 | 22,2 | 18 | 100 | 0 | 0 |
| 2017-2018 | 0 | 0 | 1 | 5,0 | 14 | 70,0 | 5 | 25,0 | 20 | 100 | 0 | 0 |

Specialiąją pagalbą mokiniams mokykloje teikė logopedė ir mokytoja padėjėja, visuomenės sveikatos priežiūros specialistė.

Neformaliajam švietimui buvo skirta 6 valandų *(programų sąrašas pridedamas).*

Mokykla dalyvauja prevenciniame projekte „Obuolio draugai“.

**SAVIVALDOS INSTITUCIJOS**

2018 m. mokykloje veikė 5 savivaldos institucijos:

* Mokyklos taryba;
* Mokytojų taryba;
* Mokinių taryba;
* Mokyklos metodinė taryba;
* Tėvų komitetas.

**Mokymosi rezultatai**

**1-4 kl. – 12 mokinių**

Mokėsi aukštesniuoju lygiu –3 (27,3%, pernai 15.4%

Mokėsi pagrindiniu lygiu – 6 (54,5%), pernai 15.4%

Mokėsi patenkinamu lygiu – 2(18,2%), pernai 69.2%

Mokėsi nepatenkinamu lygiu – 0%, pernai 0%

Kokybė – 81,8 %, pernai 30,8%

Pažangumas – 100%

**5-10 kl. – 29 mokiniai**

 Mokėsi labai gerai – 4(13,8%), pernai – 6,25%

 Mokėsi gerai – 3 (10,3%), pernai – 6,25%

 Mokėsi patenkinamai – 22 ( 75,9%), pernai –81,25%

 Mokėsi nepatenkinamai – 0%, pernai – 0%

 Kokybė –29,1%, pernai –18.75 %

 Pažangumas – 100 %, pernai – 100 %

 Liko antramečiauti - 0%, pernai – 0%.

**Pagrindinės mokyklos baigimo rezultatai:**

10 kl. mokinių skaičius m. m. pabaigoje – 7

Gavo Pagrindinio išsilavinimo pažymėjimus – 7

**5. Tolimesnė dešimtokų veikla:**

**** Mokosi 11 klasėje – 4

 Mokosi profesinėse mokyklose, profesinio rengimo centruose – 2

** Dirba – 1.

**DALYVAVIMAS PROJEKTUOSE, PROGRAMOSE IR KITI PASIEKIMAI 2018 M.**

|  |  |  |  |
| --- | --- | --- | --- |
| Data | Projekto, programos pavadinimas | Finansavimo suma | Dalyvavo |
| 2018 m. sausio-kovo mėn. | Vilniaus r. ikimokyklini ugdymo įstaigų piešinių konkurse-parodoje „Koks gražus mažytis mūsų kraštas“ |  | PU grupė  Auklėtoja Irena Olševska |
| 2018-01-12 | Sausio 13-osios minėjimas |  | 5-10 kl. mokiniai  Lietuvių kalbos mokytoja Gintarė Latakaitė |
| 2018-01-18 | Vilniaus rajono pagrindinių mokyklų 2017-2018 m. m. berniukų ir mergaičių stalo teniso zoninės ir finalinės varžybos. |  | Berniukų komanda **II** vieta.  ( mokytojas L. Jankovski) |
| 2018-01-29 | Lietuvių kalbos olimpiada tautinių mažumų mokyklų mokiniams |  | Emilija Šimak, 9 kl.  Greta Liachovič, 10 kl.  Mokytoja Gintarė Latakaitė |
| 2018 01 25 | Senelių Dienos Šventė |  | PU, 1-4 kl. auklėtojai |
| 2018-02-09 | Renginys „Lietuvai 100“ Eitminiškių kaimo bibliotekoje |  | 1-4 kl. mokiniai  Pradinio ugdymo mokytojai  Ilona Makevič ir Jadvyga Mikelevič |
| 2018-02-15 | Vasario 16-osios šventė |  | 5-10 kl. mokiniai  Lietuvių kalbos mokytoja Gintarė Latakaitė |
| 2018-02-09 | 67-oji Lietuvos mokinių matematikos olimpiada |  | Emilia Šimak (9 kl.), Greta Liachovič (10 kl.)  Mokytoja Leokadija Jankovska |
| 2018-02-26 | Mažoji matematikos olimpiada 2018 |  | Gabriela Šileiko, 5 kl.  Malgožata Žukovska, 6 kl.  Dominika Lapkovska, 7 kl.  Mokytoja Leokadija Jankovska |
| 2018-02-26 | Kūrybinių darbų konkursas „Lietuvos laisvės juosta“. (Vilniaus r. Pedagoginė psichologinė tarnyba). |  | 1 - 4 kl. mokinių diplomai, Padėkos raštas,  Pradinio ugdymo mokytojai  Ilona Makevič ir Jadvyga Mikelevič |
| 2018-03-05 | Zoninis skaitovų konkursas „Poezijos šventė“ (Nemenčinės K. Parčevskio gimnazija). |  | 1 - 4 kl.  Pradinio ugdymo mokytoja Ilona Makevič |
| 2018-03-09 | Konkursas „Mes Lietuvos vaikai“ (Vilniaus r. Paberžės šv. Stanislavo Kostkos gimnazijos skyriuje Visalaukės mokykla-daugiafunkcinis centras). |  | 1 - 4 kl.  Pradinio ugdymo mokytojai Ilona Makevič ir Jadvyga Mikelevič |
| 2018-03 | Edukacinis konkursas „Kalbų Kengūra 2018“ |  | **Auksinės Kengūros diplomas**  **Dominyka Lapkovska**, 7 kl.  Mokytoja Ana Palcevienė |
| 2018-03-1-31 | Olimpis 2018-Pavasario sesija |  | 1-4 kl. Mokytoja Ilona Makevič ir Jadvyga Mikelevič |
| 2018-03-05 | Priešmokyklinio ugdymo grupė dalyvavo Vilniaus rajono Nemenčinės krašto daugiakultūriniame ikimokyklinio ir priešmokyklinio ugdymo įstaigų renginyje „Kaziuko mugės klegesys“. |  | PADĖKA  PU grupė  Auklėtoja Irena Olševska ir Ivona Šimak  Vilniaus r. Nemenčinės vaikų lopšelio-darželio padėka |
| 2018-03-06 | Raiškiojo skaitymo konkursas „Poezijos šventė“ (Konstanto Parčevskio gimnazijoje) |  | Karol Kadevič, 2 kl.  Mokytoja Ilona Makevič  David Mikelevičius, PU grupė  Auklėtoja Irena Olševska |
| 2018-03-09 | Pilietiškumo renginys – konkursas „Mes – Lietuvos vaikai“ |  | 1-os ir 2-os klasės mokiniai,  Mokytojai: J. Mikelevič ir I. Makevič |
| 2018-03-15 | Saugos eismo varžybos „Šviesoforas“ |  | **III vieta**  1-4 kl. mokiniai  Mokytoja Jadvyga Mikelevič |
| 2018-03-22 | Renginio „J. Korčak ir jo vaikai“ organizavimas |  | 5-9 kl. mokiniai  Mokytoja Ivona Šimak |
| 2018-04-27 | Meninio skaitymo konkursas pagal projektą „Rašytojo Kornelio Makušinskio kūryba“. |  | 1-4 kl. mokiniai  Mokytoja Ilona Makevič ir Jadvyga Mikelevič  **I vieta** tarp 2 kl. mokinių  Albert Sinkievič |
| 2018-04-10 | Dalyvavimas lenkų kalbos rašybos konkurse „Raštingiausias mokinys“ bei lenkų kalbos mini olimpiados zoniniame etape |  | 7-10 kl. Mokiniai  Mokyt. Lucija Kadzevič |
| 2018-04 | Piešinių konkursas The 48th word school children‘s art exhibition of the Republic of |  | 1-4 kl. Mokiniai  Ats. Mokytoja I. Makevič |
| 2018-03-15 | Nemenčinės zonos Šviesoforo varžybos. |  | 1-4 kl. Mokiniai  Ats. Mokytoja I. Makevič |
| 2018-04-27 | Strefowy konkurs wyrazistego czytania utworu K. Makuszyńskiego „Przygody Koziołka Matołka”. |  | Dalyvavo 4 mokiniai.  **I miejsce** wśród klas drugich  Albert Sinkievič  Mokytoja Ilona Makevič |
| 2018-05-14 | Zoninė anglų kalbos olimpiada 5-6 kl. mokiniams |  | 5-6 kl. mokiniai  Mokytoja Ana Palcevienė |
| 2018-05-03 | Dalyvavimas raiškiojo skaitymo konkurse“Kamienie na szaniec“ Bezdonio J. Slovackio gimnazijoje. |  | 7 kl. mokiniai  Mokytoja Lucija Kadzevič |
| 2018-05-10 | Dalyvavimas kartu su 9-10 kl. mokiniais susitikime su Vilniaus krašto poetais Paberžės S. Kostkos gimnazijoje. |  | Mokytoja Ivona Šimak  Mokytoja Lucija Kadzevič |
| 2018 m. gegužės mėn. | Išvyka su mokiniais į Trakus pasimelsti prie Trakų Dievo Motinos paveikslo. |  | *5-10 kl. mokiniai*  Mokytojas Andrej Aškelovič |
| 2018-05-17 | 2017-2018 m. m. Lietuvos mokyklų žaidynių kvadrato finalinės varžybos (2005 gim. ir jaunesnių mergaičių komanda) |  | **III vieta**  Mokytojas Leonard Jankovskij |
| 2018-05-17 | 2017-2018 m. m. Lietuvos mokyklų žaidynių kvadrato finalinės varžybos (2004 gim. ir jaunesnių berniukų komanda) |  | **IV vieta**  Mokytojas Leonard Jankovskij |
| 2018-05-07 | Dalyvavimas Katalikų tikybos konkurse „MANO SIELA ŠLOVINĄ VIEŠPATĮ” Pakenės Česlovo Milošo pagrindinėje mokykloje. |  | Tikybos mokytojas Andrej Aškelovič |
| 2018-05-22 | 2017-2018 m. m. Lietuvos mokyklų žaidynių kvadrato finalinės varžybos (2007 gim. ir jaunesnių komanda) |  | Mokytojas Leonard Jankovskij  Mokytoja Ilona Makevič |
| 2018-05-12 | Pažintinė kelionė į Klaipėdą. |  | 1-9 kl. mokiniai ir jų tėvai  Ir mokytojai |
| 2018-05-24 | Išvyka į Dažasvydžio centro aktyvių pramogų nuotykiuose centrą Mileikių kaimo parke. |  | *5-10 kl. mokiniai*  Mokytojai: Ivona Šimak, Andrej Aškelovič, Lucija Kadzevič |
| 2018-06 -04-08 | Vasaros užimtumo **projektas**  „Išradėjas“ | 200,00 | 1-4 kl. mokiniai  Ats. mokytoja A.Palcevienė |
| 2018-06-12 | Išvyka į Vilniaus Akropolio Forum Cinemas kinoteatrą. |  | 5-10 kl. mokiniai  Ivona Šimak |
| Nuo 2018-09  Iki 2019-05 | Vaikų **socializacijos** ir emocinių gebėjimų ugdymo programa „Obuolio draugai“ |  | 1-4 kl. mokiniams  Ats. mokytoja Ilona Makevič |
| 2018-09-28 | Projekto „Piątka z Pomorza“ metu bendra išvyka į Maišiagalos J. Obremskio muziejų ir Maišiagalos tradicinių amatų Centrą į edukacinį užsiėmimą „Verbų pynimas“ (integruota veikla) | MK lėsos | 6-10 kl. mokiniai kartu mokinių grupe iš Lenkijos  Ats. mokytoja B. Liachovič, Regina Kutyš |
| 2018-10-30 -2019-01-12 | Dantų ėduonies **prevencijos projektas** „Graži šypsena“ |  | PU grupė  Irena Olševska |
| 2018-10-17 | Edukacinė išvyka į filmą „Tarp pilkų debesų“ |  | Ats. lietuvių kalbos mokytoja Inga Čeponienė |
| 2018-11 | Edukacinis konkursas „Olympis 2018-rudens sesija“ |  | Mokiniai gavo I, II, III laipsnio diplomus.  Anglų kalbos mokytoja Ana Palcevienė |
| 2018-11-14 | Išvyka į Zalavos dvarą |  | 7-10 kl.mokiniai  Ats. lenkų kal. mokytoja L. Kadzevič |
| 2018-11-16 | Diktantas „Geriausias iš lietuvių kalbos“ |  | Emilija Šimak, 10 kl.  Mokytoja Inga Čeponienė |
| 2018-12-05 | Dalyvavimas **regioninių gimnazijų** rusų kalbos olimpiadoje Eitminiškių gimnazijoje |  | Emilia Šimak, **Diplomas, III vieta,**  Rusų kalbos mokytoja Valentina Goršanenko |
| **Vilniaus rajono savivaldybės organizuojami renginiai** | | | |
| 2018-05-05 | Eitinėse Polonijos dienos proga |  | 1-10 kl. mokiniai, mokytojai bei tėvai |
| 2018-06-10 | VI Vilniaus rajono piligriminiame žygyje iš Turgelių į Maišiagalą. |  | 4-10 kl.. mokiniai, mokytojai bei tėvai |
| 2018-07-13 | Kravčiūnų mūšio didvyrių minėjime |  | 4-10 kl.. mokiniai, mokytojai bei tėvai |
| 2018-09-29 | Derliaus šventėje kartu su svečiais iš Lengovo miesto (Lenkija) |  | 1-10 kl.. mokiniai, mokytojai bei tėvai |
| 2018-11-08 | Išvyka į šv. mišias, skirtas Lenkijos nepriklausomybės atkūrimo šimtmečiui, kurios buvo aukojamos Vilniaus arkikatedros bazilikoje |  | 5-10 kl. mokiniai.  Ats. mokyt. B. Liachovič, L. Jankovska |
| 2018-01-18 | Vilniaus rajono pagrindinių mokyklų 2017-2018 m. m. berniukų ir mergaičių stalo teniso zoninės ir finalinės varžybos. |  | Berniukų komanda **II** vieta.  ( mokytojas L. Jankovski) |
| 2018-03-13 | Vilniaus rajono pagrindinių mokyklų 2017-2018 m. m. Lietuvos mokyklų žaidinių smiginio finalinės varžybos |  | Berniukų komanda **I vieta**  Mergaičių komanda **II vieta**  Mokytojas L. Jankovskij |
| 2018-03-14 | **Rajono** raiškiojo skaitymo konkursas „Poezijos šventė“ |  | David Mikelevičius, PU grupė, **Padėka**  Auklėtoja Irena Olševska |
| 2018-03-30 | Vilniaus rajono ikimokyklinių įstaigų konkursas-paroda „Koks gražus mažytis mūsų kraštas...“ |  | PADĖKA  PU grupė,  auklėtoja Irena Olševska |
| 2018-06-09 | Vilniaus rajono mokyklų 5-12 klasių mokinių  virtualioji dailės paroda  "METŲ LAIKAI" II etapas - „RUDUO“ |  | Vilniaus rajono mokyklų virtualioji dailės paroda. https://vilniausrdaile.jimdo.com/ |
| 2018-10-24 | Rajoninis skaitovų konkursas „Kresy 2018“ |  | Gabrielė Kadzevič, 10 kl.  Gabriela Šileiko, 6 kl.  Ats. lenkų kal. mokytoja Ivona Šimak |
| 2018-11-13 | Raiškiojo skaitymo konkursas.  Konkurs czytania wyrazistego (strefowy)  Narodowe czytanie „Przedwiośnia” Stefana Żeromskiego |  | **Emilia Szymak, 10 kl.**  **II vieta**  Ats. lenkų kal. mokyt. Ivona Šimak |
| 2018-11-15 | Konkursas, skirtas Lenkijos nepriklausomybės atkūrimo 100-mečiui, kuris vyko Rudaminos Ferdinando Ruščico gimnazijoje. |  | Emilija Šimak, 10 kl.  Gabrielė Kadzevič, 10 kl.  Ats. lenkų kal. mokyt. Ivona Šimak |

**ATVIROS VEIKLOS**

|  |  |  |
| --- | --- | --- |
| **data** | **Veiklos pavadinimas** | **Atsakingas mokytojas** |
| 2018 01 25 | Senelių Dienos Šventė | Irena Olševska, Ilona Makevič ir Jadvyga Mikelevič |
| 2018-02-13 | Užgavėnių šventė | Ivona Šimak |
| 2018-02-15 | Lietuvos Nepriklausomybės šimtmečio minėjimas | Božena Liachovič ir Gintarė Latakaitė |
| 2018-03-22 | Renginis „J. Korčak ir jo vaikai“ | Ivona Šimak |
| 2018-03 26,29 | Praktinis užsiėmimas 1-4 kl., 5-8 kl. moksleiviams bei jų tėvams „Kiaušinių marginimas vaškų“ | Technologijų mokytoja Lucija Višnevska |
| 2018-03-03 | Edukacinis renginys gegužės 3-iosios konstitucijos paminėti | Božena Liachovič |
| 2018-03-30 | Lenkų kalbos mini olimpiados ir rašybos konkurso mokykloje organizavimas | Ivona Šimak |
| 2018 05 31 | Mokslo metų pabaigos šventė | Leokadija Jankovska |
| 2018-04-24 | Rajoninis lenkų kalbos rašybos konkursas bei mini olimpiada (koncertas) | Lucija Višnevska, Ivona Šimak ir Lucija Kadzevič |
| 2018-05-07 | Šeimos šventė. ( PU grupė ir 1-4 kl. mokiniai) | Irena Olševska, Ilona Makevič ir Jadvyga Mikelevič |
| 2018-05-07 | Dalyvavimas koncerte Motinos dienos proga, DKC Eitminiškių skyriuje (atvira veikla) | Irena Olševska, Ilona Makevič ir Lucija Višnevska |
| 2018-12-11 | Informatikos pamoka Ginesso rekordui. „Technologie przyszłości w naszym życiu” | Ježy Ingelevič |
| 2018-12-14 | Kalėdinė sporto šventė | Pavel Dainarovič |
| 2018-12-20 | Prakartėlė | Lucija Višnevska |

**PARODOS**

|  |  |  |
| --- | --- | --- |
| **data** | **Parodos pavadinimas** |  |
| 2018-01-03 | Kaligrafijos šrifto menas.  Mokyklinė grafikos paroda. | 5-10 kl. mokiniai  Dailės mokytoja Regina Koševska |
| 2018-02-03 | Skrajutės ir plakatai Lietuvos nepriklausomybės atkūrimo šimtmečiui:  "Rašau Lietuvos vardą" | 5-10 kl. mokiniai  Dailės mokytoja Regina Koševska |
| 2018-04 | Dailės kūrybinės dirbtuvės.  Erdvinės kompozicijos  "Gyvybės medis" | 5-10 kl. mokiniai  Dailės mokytoja Regina Koševska |
| 2018-09-25-27 | Paroda „Rudens gerybės“ | 5-10 kl. mokiniai  Technologijų mokytoja Regina Kutyš |
| 2018-11-12 | Dailės kūrybinės dirbtuvės: Proginis grafinis designas.  "Kalėdiniai ir naujametiniai atvirukai" | 5-10 kl. mokiniai  Dailės mokytoja Regina Koševska |
| 2018-09 -12 | Dailės kūrybinis projektas “Recycling – ART”. Koliažai "Dekoratyviniai paukščiai" | 5-10 kl. mokiniai  Dailės mokytoja Regina Koševska |
| 2018-12-17-21 | Paroda „Adventinis vainikas“ | 5-10 kl. mokiniai  Technologijų mokytoja Regina Kutyš |

**INTEGRUOTOS PAMOKOS, VEIKLOS**

|  |  |  |
| --- | --- | --- |
| **Data** | **Pamokos pavadinimas** | **mokytojai** |
| 2018-04-23 | Edukacinė išvyka į Vilnių. Vilniaus senamiestis. | Ilona Makevič (pradinis ugdymas, lietuvių kalba)  Jadvyga Mikelevič (pradinis ugdymas)  Andrej Aškelovič (tikyba)  Direktoriaus įsakymas Nr. U1-30 |
| 2018-06-05 | Edukacinė išvyka į Nemenčinės Piliakalnio kalną kartu su 5-10 kl. mokiniais | Ivona Šimak (Lenkų kalba)  Božena Liachovič (istorija)  Leonard Jankovskij (kuno kultūra) |
| 2018-10-17 | Edukacinė išvyka į filmą „Tarp pilkų debesų“ | 7-10 kl. mokiniai  Llietuvių kalbos mokytoja Inga Čeponienė ir istorijos mokytoja Božena Liachovič |
| 2018-12-04 | Integruoti meniniai edukaciniai užsiėmimai įvairiose erdvėse.  Dailės ir gamtos pažinimo pamokos. | Dailės mokytoja Regina Koševska ir padinių kl. mokytojai Ilona Makevič ir Jadvyga Mikelevič |
| 2018-12-04 | Argentina – popiežiaus gimtinė. Integruota tikybos ir geografijos pamoka. | Česlava Šablinska ir Andrej Aškelovič |
| 2018-11-26  2018-12-03 | „Kalėdų senelio chemijos dirbtuvės“. | Integruotas projektas.  Chemijos mokytoja Anna Tondrik ir  technologijų mokytoja Regina Kutyš |
| 2018-06-13 | Išvyka į Kairėnų Botanikos sodą su 5-10 kl. mokiniais | Chemijos mokytoja Edita Verkovska,  technologijų mokytoja Regina Kutyš ir  biologijos ir gamtos mokytojas Marek Kubiak |

**PAMOKOS KITOJE APLINKOJE**

|  |  |  |
| --- | --- | --- |
| **data** | **Pavadinimas** | **Mokytojai** |
| 2018-11-14 | Išvyka į Zalavos Dvarą. Pamoka kitoje aplinkoje. Integruotas užsiėmimas. | Božena Liachovič (istorija)  Andrej Aškelovič (tikyba)  Ivona Šimak (lenkų kalba) |
| 2018-03-26 | Išvyka su 5-6 kl. mokiniais į spektaklį „Koziolek Matolek“ į Vilniaus lenkų namus | Ivona Šimak (lenkų kalba) |
| 2018-03-29 | Dalyvavimas su 5-6 kl. auklėtiniais Tarptautinėje vaikų knygos dienoje Eitminiškių kaimo bibliotekoje | Ivona Šimak (lenkų kalba) |
| 2018-05-25 | Išvyka į AgroBalt parodą. Gamtos pažinimo pamoką 1-4 kl. | Ilona Makevič (pradinis ugdymas)  Jadvyga Mikelevič (pradinis ugdymas) |
| 2018-06-13 | Išvyka į Kairėnų Botanikos sodą su 5-10 kl. mokiniais | Chemijos mokytoja Edita Verkovska  Technologijų mokytoja Regina Kutyš  Biologijos ir gamtos mokytojas Marek Kubiak |
| 2018-09-28 | Edukacins užsiėmimas „Verbų pynimas“ Maišiagalos tradicinių amatų Centre | Technologijų mokytoja Regina Kutyš |
| 2018-10-17 | Edukacinė išvyka į filmą „Tarp pilkų debesų“, 7-10 kl. mokiniai | Lietuvių kalbos mokytoja Inga Čeponienė ir Istorijos mokytoja Božena Liachovič |
| 2018-11-07 | Kauno Drakoniuko teatro vaidinimas „Lietaus lašelė“ | Teatras svečiavosi mūsų mokykloje,  Dalyvavo PU grupės auklėtiniai ir 1-4 kl. mokiniai |
| 2018-11-16 | Dalyvavimas renginyje „Herojai šiaurėje“, kurį organizavo VRSCB Eitminiškių struktūrinio padalinio biblioteka. | PU grupė  Mokytoja Irena Olševska |

Atnaujinti ir patvirtinti vaikų maitinimo valgiaraščiai, pagal naujas VMVT rekomendacijas.

Siekiant gauti leidimą-higienos pasą buvo parengtas trūkumų pašalinimo planas ir atlikti būtiniausi darbai.

Mokykla dalyvauja programoje „Vaisių vartojimo skatinimas vaikų ugdymo įstaigose“ ir „Pienas vaikams“.

MOKYKLOS PARTNERYSTĖS RYŠIAI:

**Mokykla bendradarbiauja su šalies partneriais:**

* Vilniaus r. savivaldybės sporto mokykla;
* Vilniaus r. Nemenčinės K. Parčevskio gimnazija;
* Vilniaus r. Paberžės St. Kostkos gimnazija;
* Nemenčinės daugiafunkcinis kultūros centras;
* Vilniaus r. Eitminiškių kaimo biblioteka;
* Vilniaus r. Nemenčinės seniūnija;
* Eitminiškių parapijos bažnyčia;
* Vilniaus rajono Pedagoginė psichologinė tarnyba.
* Vilniaus miesto savivaldybės visuomenės sveikatos biuras.

**Mokykla bendradarbiauja su užsienio šalių partneriais:**

* Lenkijos Bydgoščo mokykla nr.9;
* Bendruomenė Traugutt.org (Lenkijos Respublika).
* Lenkijos Lemborko pagrindinė mokykla Nr.5
* Zakopanes profesinė mokykla (Lenkijos Respublika).

.

PROBLEMOS, REIKALINGA PAGALBA.

Reikalingas mokyklos sporto salės kapitalinis remontas (elektros instaliacijos, stogo ir langų keitimas, pastato išorinių sienų apšiltinimas)

Žaidimų aikštelė neaptverta, danga neatitinka reikalavimų.

**SSGG ANALIZĖ**

|  |  |
| --- | --- |
| **STIPRYBĖS**   * Mokyklai pakanka mokinio krepšelio lėšų ugdymo procesui organizuoti. * Dirba kompetentingi, aukštos kvalifikacijos mokytojai, nuolat tobulinantys profesinę kvalifikaciją. * Glaudus bendradarbiavimas tarp mokyklos ir kitų institucijų besirūpinančių vaikų socializacija. * Tinkamai organizuotas mokinių pavėžėjimas ir maitinimas. * Geras mikroklimatas. * Renovuotas pagrindinis mokyklos pastatas. * Jauki ir šilta mokyklos aplinka. * Teikiama kvalifikuota logopedo pagalba. * Įvestas elektroninis dienynas. * Mokykla turi mokyklinį autobusiuką. | **SILPNYBĖS**   * Mokytojams trūksta patirties dirbant su mokiniais, turinčiais specialiųjų ugdymosi poreikių. * Dalis mokytojų nepakankamai diferencijuoja ir individualizuoja ugdymo turinį. * Daliai mokinių trūksta mokymosi motyvacijos, yra lankomumo problema. * Menkas dalies tėvų aktyvumas mokyklos gyvenime. * Neaptverta žaidimų aikštelė. * Mokykla neturi sporto ir aktų salės.. * Dalies mokinių žema elgesio ir bendravimo kultūra. * Nepakankamai efektyviai veikia gabių vaikų ugdymo sistema |
| **GALIMYBĖS**   * Pagerinti mokyklos materialinę bazę. * Kelti mokytojų, vadovų kvalifikaciją. * Gerinti tėvų švietimą. * Įtraukti mokinių tėvus (globėjus) į mokyklos organizuojamas veiklas. * Renovuoti mokyklos sporto salę. * Ieškoti mokyklos rėmėjų. * Aktyviau dalyvauti projektuose ir olimpiadose. * Nuolat atnaujinti mokyklos internetinį puslapį. * Stiprinti mokinių savivaldos veiklą saugios mokyklos kūrimo aspektu. * Įrengti mokinių poilsio erdves. | **GRĖSMĖS**   * Mažėja mokinių skaičius. * Prastėja elgesio kultūra. * Mažėja tėvų įtaka ir atsakomybė už vaiko mokymąsi ir elgesį (ypač vyresnėse klasėse). * Silpnėja mokinių mokymosi motyvacija. * Silpnėja mokinių sveikata*.* * Didėja tėvų abejingumas vaikų mokymosi rezultatams, pasiekimams. * Mažėja mokytojų ir mokinių aktyvumas, abejingumas ir nenoras reikšti iniciatyvą, dalyvauti mokyklos gyvenime. |

**MOKYKLOS STRATEGINIAI PRIORITETAI 2019M.**

* 1. Telkiant mokyklos bendruomenę, gerinti ugdymo(si) kokybę.
  2. Formuoti mokyklos kultūrą, saugią ir palankią mokymosi aplinką.
  3. Mokyklos prestižo kėlimas.

**2019 M. VEIKLOS PROGRAMOS TIKSLŲ ĮGYVENDINIMO PRIEMONĖS**

|  |  |  |  |  |  |  |  |
| --- | --- | --- | --- | --- | --- | --- | --- |
| **PRIORITETAS: Telkiant mokyklos bendruomenę, gerinti ugdymo(si) kokybę** | | | | | | | |
| **Tikslai** | | **Uždaviniai** | **Priemonės** | **Atsakingi** | **Vykdymo data** | | **Laukiami rezultatai** |
| **Ugdymo kokybės tobulinimas.** | | Siekti mokytojų profesinio tobulėjimo. | Kvalifikacijos tobulinimo seminarai | Mokyklos administracija | 2019 m. | | Visi mokytojai penkias ar daugiau dienų dalyvavo kvalifikacijos tobulinimo kursuose |
| Pamokų stebėjimas ir vertinimas. | Mokyklos administracija | 2019 m. | | Veiklos planavimas pamokose vyksta atsižvelgiant į individualius mokinių poreikius.  Mokytojai aiškiai formuluoja pamokos uždavinius, pamokose taiko išmokimo stebėjimo metodus.  Tenkinami skirtingus gebėjimus turinčių mokinių ugdymosi poreikiai, pateikiant jiems pritaikytas užduotis. |
| Mokytojų patirties sklaida mokinių asmeninės pažangos stebėjimo klausimu. | Metodiniai būreliai | per mokslo metus | | Pasidalinti patirtimi apie mokinių asmeninės pažangos stebėjimo praktiką. |
| Gerinti ugdymo(si) kokybę. | Skaitymo ir rašymo gebėjimų ugdymas visų dalykų pamokose. | Pavaduotoja ugdymui | Iki kovo 1 d. | | Susitarta dėl skaitymo ir rašymo gebėjimų ugdymo visų dalykų pamokose. |
| Nacionalinio mokinių pasiekimų patikrinimo 2, 4, 6, 8 klasėse vykdymas. |  | balandžio-birželio mėn. | | Aptarti rezultatai.  Patikrinimo rezultatai bus panaudoti mokyklos veiklos tobulinimui. |
| Netradicinių pamokų, veiklų organizavimas |  | Pagal metodinių grupių veiklos planus | | 70 proc. mokytojų organizuos bent vieną pamoką kitoje aplinkoje ir vieną integruotą užsiėmimą. |
| Efektyvus metodinės tarybos ir metodinių grupių veiklos organizavimas. | Dir. pavaduotoja ugdymui B. Liachovič | nuolat | | Metodinės tarybos ir metodinių grupių posėdžiai rengiami pagal grafiką. Jauniems specialistams, turintiems mažesnę patirtį, sistemingai teikiama individuali metodinė pagalba.  Mokykloje organizuojamos dalykinės savaitės. Paruoštos metodinių grupių metinės ataskaitos. |
| Aktyvinti mokyklos ir šeimos bendradarbiavimą gerinant mokinių pasiekimų rezultatus. | Mokinių individualios pažangos matavimo sistemos kūrimas | Dalykų mokytojai | 2019 m. | | Parengta mokyklos mokinių individualios pažangos stebėjimo ir fiksavimo tvarka. Kiekvieno mokinio individuali pažanga aptarta su tėvais.  Mokinių, padariusių individualią metinę pažangą, proc. |
| Atvirų veiklų organizavimas mokykloje | Dalykų mokytojai |  | | Kiekvienas mokytojas organizuos bent vieną atvirą veiklą.  Atviruose veiklose dalyvaus tėvai. 50 proc. tėvų dalyvaus bent vienoje atviroje veikloje. |
| PRIORITETAS:**Formuoti mokyklos kultūrą, saugią ir palankią mokymosi aplinką.** | | | | | | | |
| **Tikslai** | **Uždaviniai** | | **Priemonės** | **Atsakingi** | | **Vykdymo data** | **Laukiami rezultatai** |
| **Saugios aplinkos mokykloje kūrimas.** | Ugdyti sąmoningą požiūrį į mokyklos tvarką, gerinti bendruomenės mikroklimatą | | Sudaryti darbo grupę.  Mokyklos vidaus darbo tvarkos taisyklių projektą aptarti su bendruomenės nariais. | Darbo grupė | | 2019 m. | Atnaujintos mokyklos vidaus darbo tvarkos taisyklės. Bendruomenė supažindinta su pakeitimais. |
|  | Efektyvinti mokinių žalingų įpročių, patyčių ir nusikalstamumo prevenciją | | Rengiami prevenciniai projektai. Vykdoma įvairi prevencinė veikla. Naujų projektų paieška, rengimas ir įgyvendinimas. | Direktoriaus pavaduotoja ugdymui, klasių vadovai,  mokyklos VGK,  visuomenės sveikatos priežiūros specialistas | | 2019 m. | Sudaryta Vaiko gerovės komisijos prevencinės veiklos programa. Rengiamos paskaitos, rengiami informaciniai stendai, lankstinukai sveikos gyvensenos, patyčių, žalingų įpročių prevencijos temomis.  Mokykla dalyvauja bent vienoje prevencinėje programoje. |
|  | Pilietinės, tautinės, kultūrinės bei socialinės savimonės formavimas. | | Mokykloje vykdomi renginiai, socialinė ir švietėjiška mokinių veikla mokykloje bei rajono mastu. |  | | 2019 m. | Auga dalyvavimas akcijose, konkursuose, įvairiuose renginiuose. Dalyvauja ne mažiau kaip 70 proc. mokinių. |
| **Mokymosi aplinkų modernizavimas** | Žaidimų aikštelės aptvėrimas ir dangos keitimas. | | Organizuoti viešuosius pirkimus žaidimų aikštelės tvoros įrengimui.  Organizuoti dangos keitimo darbus. | Direktorė, ūkio vedėja | | 2019 m. | Žaidimų aikštelė saugi vaikams. |
| **PRIORITETAS. Mokyklos prestižo kėlimas** | | | | | | | |
| **Tikslai** | **Uždaviniai** | | **Priemonės** | **Atsakingi** | | **Vykdymo data** | **Laukiami rezultatai** |
| **Pozityvaus mokyklos įvaizdžio formavimas.** | Viešinti mokyklos veiklą, mokymosi pasiekimus, mokinių laimėjimus. | | Rengti ir nuolat atnaujinti informaciją apie mokyklą lankstinukuose bei skelbti ją mokyklos ir rajono internetinėje svetainėje. | Direktoriaus pavaduotoja ugdymui,  mokytojai | | 2019 m. | Tėvai gaus informaciją apie mokyklos veiklą, siekius ir planus. |
|  | Aktyvinti tėvų dalyvavimą mokyklos gyvenime | | Organizuoti tėvų susirinkimus patogių tėvams metu.  Įtraukti tėvus į mokyklos organizuojamus renginius |  | |  | Organizuoti bent du visuotiniai tėvų susirinkimai. 50 procentų tėvų dalyvaus.  Tėvai dalyvaus mokyklos organizuojamuose renginiuose. 70 proc. tėvų dalyvaus bent viename renginyje ar išvykoje. |

**veiklos programos įgyvendinimo įvertinimO ir atsakomybėS FORMOS**

1. Veiklos realizavimas detalizuojamas atskirų sričių mokyklos darbo planuose.

2. Mokyklos iškeltų tikslų veikla konkretinama mokyklos metodinių grupių, Vaiko gerovės komisijos bei KVA grupės planuose, programose.

3. Tikslų įgyvendinimo įsivertinimas vyks mokytojų tarybos, metodinės tarybos, metodinių grupių  posėdžiuose.

4. Už individualių planų bei programųkokybišką įgyvendinimą laiku atsakingi  mokyklos administracija ir metodinių grupių pirmininkai.

5. Už mokyklos veiklos programos kokybišką įgyvendinimą laiku atsakingas  mokyklos direktorius.

**Programos monitoringas**

1. Už mokyklos veiklos programos vykdymą atsakingas  mokyklos direktorius.
2. Mokyklos veiklos programos vykdymo priežiūrą vykdo mokyklos direktoriaus pavaduotoja ugdymui ir metodinių grupių pirmininkai.
3. Veiklos ataskaitos pateikiamos mokyklos bendruomenei.

PRITARTA Mokyklos tarybos 2018 m. gruodžio mėn.28 d. nutarimu protokolo Nr.5.